รัฐมนตรีประจำสำนักนายกรัฐมนตรี ประชุมติดตามความคืบหน้าแก้ไขปัญหากลุ่ม P-Move พบติดปัญหาที่ต้องหารือร่วมกว่า 10 ประเด็น
รัฐมนตรีประจำสำนักนายกรัฐมนตรี ประชุมติดตามความคืบหน้าแก้ไขปัญหากลุ่ม P-Move พบติดปัญหาที่ต้องหารือร่วมกว่า 10 ประเด็นนายเทวัญ ลิปตพัลลภ รัฐมนตรีประจำสำนักนายกนายกรัฐมนตรี ประชุมคณะกรรมการแก้ไขปัญหาขบวนการประชาชนเพื่อสังคมที่เป็นธรรม หรือ P-Move โดยมีผู้แทนกระทรวง ส่วนราชการ และ P-Move เข้าร่วมประชุมที่สำนักงานปลัดสำนักนายกรัฐมนตรี ซึ่งการประชุมดังกล่าวเป็นการติดตามความคืบหน้าการทำงานแก้ไขปัญหาความเดือดร้อน ที่กลุ่ม P-Move เรียกร้องรัฐบาลช่วยเหลือ 19 เรื่อง โดยยังมีกว่า 10 เรื่องที่ยังไม่สามารถดำเนินการได้ เพราะอยู่ในขั้นตอนการดำเนินคดีในชั้นศาล  รวมไปถึงต้องแก้ไข กฎระเบียบทั้งนี้จะมีการตั้งคณะอนุกรรมการขึ้นมาแก้ไขประเด็นต่างๆ โดยมีผู้แทนกลุ่ม P-Move เป็นอนุกรรมการ ร่วมกับผู้แทนหน่วยราชการ คาดว่าจะเสนอให้นายวิษณุ เครืองาม รองนายกรัฐมนตรี ลงนามอนุมัติแต่งตั้งก่อนปีใหม่นี้